انگلستان نینگ لیکستر شهریده اوتگن کون یوز بیرگن پارتلاو حادثه سیده اولگنلرنینگ سانی 5 نفرگه ییتیب باردی.
انگلستان پولیس اداره سی تامانیدن بیریلگن بیاناتده، بینادن یینه بیر کیشی نینگ جسدی چیقریلگن لیگی شونده ی بولیب اولگنلر سانی نینگ 5 کیشی گه چیققنی بیلدیریلدی.
خوددی شو بیاناتده، بیرته سی نینگ وضعیتی وخیم 5 نفرنینگ ایسه یره دار ایکن لیگی قید ایتیلدی.
انفجارنینگ سببینی معلوم قیلیش اوچون اطفائیه و خوفسیزلیک کوچلری تامانیدن تیکشیروو باشله تیلگن لیگی معلوم قیلیندی.
لیکستر شهر مرکزیده جایلشگن هینکلی (Hinckley) جاده سیده گی بیر بناده اوتگن کون کیچقرون پارتلاو یوز بیرگن ایدی.
انفجارنینگ سببی بیلن تیگیشلی معلومات بیریلمه گن اوشبو بیاناتده، "شو مرحله ده حلی گچه حادثه نینگ ترورچیلیک بیلن بیر مناسبتی بولگن لیگی توغریسیده بیر اشاره موجود ایمس، دیب ایتیلگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
